Etter Kunstakademiet forsøkte Grosch seg på flere områder for å forsørge seg selv og familien. Han hadde giftet seg i København og fikk etter hvert flere barn. Grosch tok oppdrag som teatermaler og malte panoramaer fra dansk historie. Han satte seg inn i akvatintteknikken og utførte trykk etter malerier fra Christian August Lorentzen og Erik Pauelsens reiser i Norge. Men dette var ikke nok til å klare seg på og han gikk konkurs i 1805.